કોંગ્રેસ સોઝ પાસે તેમના નિવેદનને લઈને સ્પષ્ટિકરણ માંગી શકે છે. સાથે જ એવું પણ કહેવાય છે કે, પાર્ટીના સીનિયર નેતા અંબિકા સોનીએ સોઝ સાથે વાતચીત કરી છે. સોઝે સોનીને કહ્યું છે કે, તે જે કંઈ પણ કહી રહ્યાં છે, તે તેમનું વ્યક્તિગત નિવેદન છે. સાથે જ એ પણ કહેવાય છે કે, જો પાર્ટી આ નિવેદનોને લઈને સોઝ વિરૂદ્ધ અનુશાસનાત્મક કાર્યવાહી કરશે તો કાશ્મીર ખીણમાં તેના કામ પર અસર પડશે. તેવી જ રીતે પોતાના નિવેદન પર આઝાદ પણ સ્પષ્ટિકરણ આપી શકે છે. પાર્ટી સૂત્રોનું કહેવું છે કે, આઝાદ પોતાના પરિવાર સાથે દેશની બહાર ગયા છે. પરત આવ્યા બાદ તેમને આ મામલે સ્પષ્ટિકરણ આપવાનું કહેવામાં આવી શકે છે.